
Įžanga. 

Jau laikas pasakyti mūsų tautai grynos teisybės žodis. 
Nes mūsų tauta staiga atsirado pavojuje. 

Begaudydami nepriklausomos viešpatijos miražą mes, švie¬ 
suoliai, užmiršom apie liaudį, apie tautą, nors vardan tautos 
labai aukštai kalbame, tik patys save omenyje turėdami. 

Žinoma, Lietuvos nepriklausomybės problema tai vien tik 
mūsų šviesuolių užduotis; socijalinis (duonos) klausimas tai 
liaudies užduotis. 

Mes galime pasakyti: „Būt ar žūt!“ Bet liaudi# — ar taip 
pasakys, ar pritars mums pavojaus valandoje?... 

Mes, šviesuoliai, atstovaujant Lietuvos idėją; liaudis —gi 
atstovauja materijalinio gyvenimo ideologiją. 

Argi mums pasiseks mūsų tikslą sujungti su liaudies gy¬ 
venimo tikslu? 

Vargu... 

Nes mūsų autoritetas bus dar ilgai mažesnis už svetimųjų 
autoritetą, o duonos ir finansų klausime stebuklų nepadarysim.... 

Politikos užduotis: ne save, bet tautą iškelti,, apginti. „Kas 
man iš laisvės, jeigu toj laisvėje man blogiau, negu nelaisvėje“— 
taip pasakys kiekvienos tautos liaudis, jeigu jos atstovai nemo¬ 
kės būti apginėjais... 

Mūsų tauta pavojuje. Nejaugi mes manom, kad nors su 
velniu susibičiuliavę tautą apginsim, išgelbėsim? Piktadariais bū¬ 
sim, jeigu taip manysim... 

Reikia mokėti atrasti realinio gyvenimo takas... 

O mes dar vis svajojam. - 

Geidžiam turėti laisvės rūmą, bet dar nežinom, kaip tas 
rūmas statyti. /ueu**\ 

Trokštam nepriklausomos Lietuvos, bet dar reališkai suvis 
neišmanom, kaip toji nepriklausomybė reikia tvarkyti... 

Dar vis svajojam pasididžiavimo miražu. Dar vis laukiam, 
kad mums kas nors iš tarpo didžiūnų vardan „meilės artymo“ 
padėtų. 

Pilni abstrakcijų mažai teturim grynai reališko apsišvieti¬ 
mo ir susipratimo. Bene bus tai Rusų demokratiškos ideologi¬ 
jos įtekmė — hypnoza... Daug negatyvizmo, mažai pozityvinio 
darbo... 

Besvajodami apie „Lietuvos didenybę ir didvyrybę“ suvis 
užmiršom, kuom auga, kuom augti gali tikra Lietuvos dideny¬ 
bė. Dar pirm kovos laikų nebenorėjom suprasti, kad tautos di¬ 
denybę tveria kultūros (plačioje to žodžio prasmėje) galybė. 
Veltui Vydūnas mus ragino—veltui! Veltui žymiausieji mūsų ra¬ 
šytojai ir veikėjai pasišventė!... Tiesa, buvo labai, labai sunkios 
aplinkybės. Vienok negalima pateisinti vienpusiškumo mūsų pirm 
kovos laikų gyvenimo. Vien tik politikavom—ir tai dar siaurai, 
diletantiškai. Užmiršom apie tuos, kurie mūsų kultūrą galėjo, 
norėjo tvėrti! Net juos atstūmėm — kaipo tuos, kurie „juodam 
darbui netinka“... Šiandien jų dalis tarnauja svetimiems, nes tė¬ 
vynėje sunku jiems buvo gauti duonos kąsnį. Štai dėlko mes 
šiandien kultūroje atstovaujam provinciją, nors politikoje norim 
būti „paryžiečiais“... Mūsų kultūra nebeturi savystovybės, o mes 
nežinia kuom didžiuojamės politikos dalykuose. Iš kultūriško 
atžvilgio mes uodega trijų kultūrų (judeo — rusiškos, lenkiškos 
ir vokiškos). Veltui didžiuojamės sutverę mūsų „originalinę“ 
kultūrą! Ir su kokia kultūra įžengsim Vilniun per Aušros Vartus 
Lenkų kultūrą apgalėti?... 

Be kultūros savystovybės negalima sutverti tautos nepri¬ 
klausomybės. 

Ne gana norėti, bet reikia dar mokėti ir galėti!... 

Mes norim gražaus dalyko—tas aišku. Bet ar mokam tąjj 
gražų dalyką atsiekti, apturėti?... 

„Būti ar žūti“—teatre tai labai gražiai skamba. Bet gyve¬ 
nime? Daugiau šalto proto. 

Gerai, žūsim vardan mūsų svajonės! Bet kas bus su mūsų 
tauta be šviesuolių, kurie nereikalingai (teatro dramai) pasišvens, 

save pražudys? Kas mūsų tautą auklės, kas jai švies, kas jai 
vadovaus?! Ugi svetimtaučiai savo dievukų garbei! 

Čia musų tautiškos politikos geneza—šaltinis... 

Supraskit mane, mano broliai šviesuoliai! 

Jūs galite pasišvęsti, bet tauta ar gali, ar privalo taip da¬ 
ryti? Ji nori gyventi! Nereikalaukit nuo tautos (ypač liaudies) 
teatralinio heroizmo... Ludendorfas reikalavo iš Vokietijos 
viršžmoniško heroizmo: ir kuom tas pasibaigė?... 

Jūs man atsakysit: Kam Lietuva reikalinga, tas Lietuvą 
Ir gelbės! 

Velniui Lietuva visados reikalingiausia. 

Dėkitės tada su velniu, kad ant savo pastatyti!... 

Bet tai ne politika: tai proto sumišimas. 


(TT7) 


I. 


Lietuvos šio laiko padėjimas. 

Kovos laike politikos bei diplomacijos dalykuose prasi¬ 
kalto žymiausieji žymiausių tautų išrinkti atstovai. Todėl ir ne 
manau čia kaltinti Lietuvių tautos atstovų už tai, kad jie nebuvo 
išmintingesni už išmintingiausius... 

Vienok ramiai galiu juos kaltinti už tai, kad jie sumono- 
polizavo savo koterijoje tautišką politiką, apžiojo viską ir ne 
prileido prie rimto bendro darbo tų visų, kurie jiems išrodė 
„lenkofilais“ ar „neblagonadežnais“. Sutvarkė atstovybę ne pa¬ 
gal asmenų vertybės, bet pagal „partijų rakto...“ Ir dar už tai 
juos galiu kaltinti, kad jų didžiuma buvo (ir dar yra) po ken¬ 
ksminga anti-lenkiška jtekme „kaimyno" politikos-ir tokiu būdu 
palengvino Lenkams sukurti prieš Lietuvą Koalicijos nepasiti¬ 
kėjimą... Gal ir geros (bet silpnos) valios, bet politiški diletan¬ 
tai (didžiuma)—be jokios politiškos kultūros vyrukai, pasitikė¬ 
dami vien tik „giliukiu“, apsiėmė vardan tautos kvotimus lai¬ 
kyti—pertikrinti, kad jie subrendę Lietuvos nepriklausomybę sta¬ 
tyti, tverti... Už tai ir pralošė kvotimus Paryžiuje! 

Anti-lenkiška mūsų atstovų Paryžiuje politika labai daug 
Lietuvai negero padarė. Nes kaip-gis? Tartisi su Vokiečiais, 
kurie medžiagiškai Lietuvos liaudį vos nesunaikino; tartisi su 
Rusais, kurie Lietuvos dvasią supurvino... Tokia politika buvo 
gera!.. Bet tartisi su Lenkais—anaiptol, šalin! Ar-gi tai ne kvai¬ 
lybė iš grynai politiško atžvilgio? Kalbėti viešai (demonstraty- 
viškai) rusiškai ir vokiškai, by tik ne lenkiškai! Ir dar drysti, 
taip darant, reikalauti nuo Vilniaus Lenkų, kad prisipažintų Lie¬ 
tuvos piliečiais! Ar-gi tai ne kvailybė? 

Tai vaikų, o ne suaugusių vyrų politika!.. 

Žinoti, kad Francūzija visuomet Lenkiją remia, ir drysti 
anti-lenkiškumą manifestuoti! Ataduoti Lietuvą (1917 m.) Vo- 

kiečių kaiseriui, o šiuo laiku ne norėti susitarti nei su Pilsud¬ 
skiu tomis pačiomis, kaip su kaiseriu, sąlygomis!.. Sveiko proto 
žmogus tokios politikos išties nebegali suprasti. 

Todėl ir pralošta kvotimai Paryžiuje. 

Todėl Lietuvos tauta staiga ir atsirado pavojuje!.. 

Šiandien jau reikia gelbėti tauta. 

Mūsų politikai svajojo, sapnavo. 

Keistai suprato NVilsono ideologiją, .kurios prasmė: kie¬ 
kviena maža tauta gali pati save nusistatyti, jeigu turi ar tai 
medžiagišką (ekonomišką), ar tai kultūrišką, ar tai militarišką 
(karišką) jėgą—galybę, — jeigu moka savimi valdyti! Jėgų ban¬ 
dymu mažos tautos tegali apturėti tą, ko geidžia. Mūsų gi po¬ 
litikai suprato Wilsoną taip, kad dykai (be aukos) Lietuva ap¬ 
turės viską, ko tik ji geidžia! Ir apsiriko... Teoretiškai svarstant, 
kas kenktų milioneriui, jeigu jis vargšui duotų 1000 rb. Bet 
praktiškai?.. Politikoje reikia apturėti „kreditas“ ar tai kultūriš- 
kai-morališką, ar tai ekonomiškai-pramonišką, ar tai galų-gale 
karišką!.. Nes kam-gi vargšė-tauta reikalinga jau taip labai, kad 
milionieriai privalytų susimylėti?.. „Reikalinga Lietuva? griebk ją 
už sprando!“—tokia šiandien politika. 

Dar keisčiau mūsų tautiškos politikos atstovai suprato 
Anglijos politiką. Anglija savo laiku bandė Lietuvos „te- 
reną“, ar tinka jos „bizniui“. Lietuvius tik viliojo tuščiais Su¬ 
manymo žodžiais; nei jokio ženklo mums ne davė pasitikėti, 
kad ji tikra mūsų „globėja“... Jai rūpi Rusija. Persitikrinus, kad 
Lietuvos nepriklausomybė daug aukso svarų ją kaštuos, atšalo 
nuo Lietuvos ir šiandien jau „kitaip mano...“ 

Kas link Suvienytų Valstijų Rytų Amerikos, tai jos nesi- 
maišo j tą dalyką. 

Ir šiandien kas yra su mumis? 

Tik tyromis akimis pažvelkim j teisybę! 

Vokiečių nenugalėta galybė kyla augštyn. Rusų viešpatija 
atgija. Vokietija jau paduoda ranką Rusijai bendrą tikslą at¬ 
siekti. Lenkija, kuriai gresia Vokietijos ir Rusijos pavojus, bijo¬ 
dama, kad jos priešai neužimtų Lietuvos, priversta bus mūsų 
tėvynę „okupuoti"—kariškai užimti, jeigu nesusitarsim... 

Iš visų pusių Lietuvai gresia pavojus. Visiems Lietuva 
„reikalinga“. O prietelių, globėją Lietuva nebeturi... 

Kas daryti? 

Grynai nepriklausomoji Lietuva pavojuje. 

Už klaidas mūsų politikos atstovų priversta bus mokėti 
mūsų tauta, mūsų liaudis!.. 

Lietuva tapo medžiaga ar Vokiečių, ar Rusų, ar Lenkų 
politikos Ideologijai! 

Kas daryti? 

Su kuom tartisi, by tik rasti išėjimo taką? 

Apie tai toliau. 


II 

Ar galimą atsiekti tikrą Lietuvos nepriklausomybę. 

(Federacijos klausimas) 


Esmi persitikrinęs, kad gryna Lietuvos nepriklausomybė 
šiandien neįvykdomas dalykas. 

Man liūdna, bet meluoti niegaliu. 

Kodėl? Pasistengsiu išaiškinti. 

Lietuvos geografiškas padėjimas yr toks, kad dėlei ekono¬ 
miškų jr dėlei politiškų priežasčių ji yra kaimynams neapsakomai 
reikalįpga. Vokiečiams reikalinga kaipo ryšis su Kurliandijos 
baronais ir su Rusais. Rusams reikalinga kaipo ryšis su Vokie¬ 
čiais įir dėlei savo pajūrio su upėmis ir uostais. Lenkams-gi, 
surie negavo nuo Koalicijos jūros, Lietuva labiausia reikalinga. 
Koks tada išėjimas? Kyla federacijos klausimas. Lietuvos, Lat¬ 
vijos ir Estonijos federacija, jejgu ir galėtų įvykti, vistiek būtų 
per silpna priešams atsiremti. Bet ir ta federacija šiandien vargu 
atsiekiama.— Latvių tauta suskaldinta į Vokiečių (baronai), Rusų 
(bolševikai) ir Lenkų šalininkus; dėlei to dar nežinia kas su Lat¬ 
vija bus. Kas link Estonijos tai be baisios kovos su Rusija 
Estai nepriklausomi ne bus... 

Lietuva tebelieka viena — našlė... 

Sau viena mūsų tėvynė šiandien nei jokiu būdu negali 
gyventi! 

Kas daryti? 

Ar šiaip, ar taip svarstant, vis prieinam prie vieno klausi¬ 


mo: su kuom iš tarpo musų kaim 
Išrišimas federacijoje. 



lėtisi, tartisi? 

III. 

Lietuvos tauta ir Lietuvos valstybė. 

Daugelis iš mūsų inteligentijos mčno, kad Lietuvos valsty¬ 
bė privalo būti grynai tautiška iš etnografiškai lietuviško at¬ 
žvilgio. Tai mūsų nacionalistai. Jie tikisi, Lenkus ir kitus lietu¬ 
vybės priešus priversią jų valdžios klausyti.' 

Toks manymas — tai didžiausia klaida, tai baisus pavojus 
pačiai Lietuvos valstybės idėjai. Prievartos jrankiais jau nebega¬ 
lima viešpatauti. 

Tad kyla du klausimu: 1) Lietuvos valstybė grynai tautiška 
(etnografiška); 2) Lietuvos valstybė taikoje su Lenkais sutverta. 

Grynai tautiškos Lietuvos sostine Vilnius negalės būti. 
Lenkai be kovos, nenugalėti, Vilniaus tokiai Lietuvai niekados 
neatiduos! 

O tokja Lietuvos valstybė be Vilniaus ar gali kaip reiki* 
gyventi? Žinoma, iš bėdos gali elgetauti po kokio kaimyno 
„prieglauda“—kaipo autonominis kraštas. Iš ekonominio atžvil¬ 
gio Kaunas galėtų padaryti didelę konkurenciją Vilniui (jeigu 
Vokiečiai duos mums Klaipėdą). Vienok mes ne tokios' Lietu¬ 
vos ištroškę — ne tokios, kurią galų-gale Vokiečiai visiškai 
apžios... 

Mes ištroškę Lietuvos su Vilniumi! Kas-gi daryti, kad Vil¬ 
nius taptų Lietuvos valstybės sostine? Reikia būtinai susitarti, 
susibičiuliuoti su Lenkų tauta. Jeigu Lietuva norės toliau varyti 
anti-lenkišką politiką. Vilnių galės gauti tik nugelėjus Lenkiją, 
su pagelba vieno iš savo galingų kaimynų — ir tai dar vargu... 
Priešingai, jeigu Lietuva pasiskelbs ;esanti Lenkijos politišku 
draugu, Lenkų tautos bičiuliu, tada federacijos tikslu ir būdu 
Vilnių laimės... 

Lietuvos valstybinė politika šiandien stovi ant kryžkelės. 
Visų kaimynų bijosi. Baimė-gi pagimdė svajonių maniją. 

Lietuvos valstybėje Lenkams reikia pripažinti visiškai lygias 
Lietuviams teises taip iš politiško, kaip ir kultūriško atžvilgio — 
Lenkams reikia paskirti atsakomą skaičių vietų valdžioje ir 
valdžios įstaigose. Tik ačiū tokiam mūsų pasielgimui Lenkai 
norės būti Lietuvos piliečiais... 

Jeigu toliau varysim politiką prieš Lenkiją, slaptai susitarę 
su Vokietija, tai Lenkus visiškai nuo savęs atstumsim ir galu¬ 
tinai bus sunku juos perkalbėti, kada mes išsipagirioję norėsim 
su jais tartisi... 


IV. 

Vokietija ir Lietuva. 

Kiekvienas Lietuvis žino, kas tai buvo, kas tai yra Vokie¬ 
čiai — Prūsokai su savo „kaiseriu“, su savo „kungiu“. Ne pri¬ 
valau aiškinti taip skaudžiai ant mūsų kūno ir sielos „išaiškin¬ 
to“ dalyko. — Kiekvienas berniukas, kiekvienas piemenėlis Lie¬ 
tuvoje žino geriau už mane, geriau už tuos, kurie savo laiku 
su „kaiseriu“ tarėsi, kas tai buvo, kas dar šianden yra Vokie- 
*ty 5 — Prūsokas. Vokietys tai pikto genijus — Mefistofelis. Ne 
bėVeikalo mūsų liaudis praminė velnią „vokietuku“. Jis mūsų 
liaudį, mūsų tautą kovos laikuose vos ne sunaikino. Apskelbti 
všus vokiškų nedorybių dokumentus — tai tokia baisenybė, kad 
1'ci plikio imaginacijoj plaukai ant jo galvos pasišiaušės.... 

Žinoma, aš kaipo politikas ne vaduojuosi sentimentu, jaus¬ 
mingumu. Žiūriu šaltai, reališkai. Būtų galima atleisti ir Vo¬ 
kiečiams jų kaltybes prieš Lietuvą, jeigu... Ot, tas nelaimingas 
žodis „jeigu!“... Jeigu Vokiečiai išsižadėtų nežmoniško impe- 
rijalizmo-militarizmo, ekonomiško ir kultūriško .Drang nach 
Osten“ (kolionizuoti Lietuvą), jeigu jie šiandien viešai apskelbtų: 
„nostra culpa“ ir panorėtų politikoje sekti Anglijos „unionizmą“, 
žinoma tada Lietuviai galėtų su jais ramiai tartisi ir dėtisi. To¬ 
kiomis sąlygomis Lietuva susidėjusi federatyviškai su Vokietija 
taptų rytų Belgija!... Bet Vokiečiai to ne daro, ne nori pasi¬ 
taisyti. Pas juos, juose dar vis viešpatauja Hindenburgo ir Lu- 
dendorfo suvieninta dvasia. „V. Dievo išrinkta, nenugalėta tauta, 
viešpatija“... Dar vis taip jie yra persitikrinę. Kaip-gi su jais 
dabar tartisi? Liaudis išties revoliuciją pakels, jeigu mūsų val¬ 
džia sumanys su Vokiečiais dėtisi! Nes tarp jų ir tarp mūsų 
keršto (Vallenrodo) dvasia... Tai aršiausias mūsų priešas, nes 
jis mums ne tik mūsų dvasią, bet ir kasdieninę mūsų duoną 



norėjo atimti, išplėšti, by tik veikiai stiptumėm ir padarytumėm 
vietą jų .invalidams“... 

Atieisim Vokiečiams tik tada, kada jie savo darbais prirū¬ 
dys, kad jie žmonės, o ne velniukai!... 


V. 

Rusija ir Lietuva. 

Su Rusija, su Rusais keistas dalykas. Nors Rusų valdžia 
(carizmas) mūsų kultūrą, mūsų dvasią apžiojus smaugė, 40 me¬ 
tams jos plėtojimą sulaikius sudergė, suskaldė, — nors Rusų 
visuomenės pasaulėžvalgos nihilizmas mūsų protą aptemdino, — 
vienok žymi dalis mūsų iteligentijos dar vis pasitiki Rusų t. v. 
revoliucijos „romantizmu“. Pasibiaurėję „ponišku“ Lenkų de¬ 
mokratizmu, paniekinę A. Mickievičiaus revolucijonizmą (1848 m.), 
pagerbė Rusų demokratų-revoliucijonierių stovylą ir dar ligi 
šiai dienai gerbia... Visa nelaimė: Rusų demokratizmo ir radi¬ 
kalizmo įtekmė! Visi žino Lietuvoje, ką davė Rusija Lietuviams- 
Neprivalau aiškinti jau išaiškintų dalykų (pavyzdin Kudirkos ir 
kitų raštai). — Privalau tik pabrėžti, kad Rusų demokratizmo 
dvasia skaldo, silpnina mūsų tautybės dvasią. Nes to demo¬ 
kratizmo „filosofija“ priešinga Lietuvio prigimtam būdui, jo'kul¬ 
tūros tikslui... Dar tvirtesnį argumentą duoda ekonomijos 
klausimas. Ekonomiškai Lietuva, susidėjusi su Rusija, nieko 
gero negali laimėti. — Lietuva skurstų, nes Rusija savo produk¬ 
cija visados ją majorizuotų, pavergtų... 

Nebegalima ilgiau gyventi Rusijos neproduktyvišku, nihi¬ 
listišku L v. demokratiškumu, kurį „viešpats“ Trockis taip iš¬ 
kilmingai sukompromitavo, kad net Burcevas tapo „reakcijonie- 
rium“. Nuo to tvarto Lietuva privalo ilgiems metems atsiskirti... 

Atsakys man kas norint: „Juk Rusija atgis, atsigaivins gra¬ 
žiai, skaisčiai; dar ji gali būti mums labai reikalinga“... Gerai, 
sutinku. Visaip gali būti. Ir gražiai ir negražiai. Tai pasitikėji¬ 
mo dalykas. Aš-gi nepasitikiu Rusija. Mano intuicija man liepia 
tikėti, kad ir atgimusi Rusija bus Vokiečio bernu! Tokie jau 
Kotrinų ir Petrų Didžiųjų „monai“... 

Mes neturim laiko laukti skaisčios Rusijos. Mes pavojuje* 
Mes veikiai privalom išrišti mūsų šios dienos uždavinį. 

Tik piktos valios Lietuvis dar šiandien, kada Lietuviai pri¬ 
valo būti gudriais, ne benori žinoti, kad Lenkų demokratizmas 
su savo negražiomis ydomis palyginant su Rusų demokratizmu 
mums malonesnis, savo dvasia artimesnis... 

Gaila, kad dar viešpatauja idiosinkrazija bendro tikslo da¬ 
lykuose... 


VI. 

Lenkija ir Lietuva* 

Lenkija! Lenkai! Brrr! Šiurpuliai mane griebia, krato, purto... 
Brrr! Tragikomedija! Baugu net ir kalbėti... V. Dieve susimylėk 
ir gelbėk mane! Duok man įkvėpimą, kad galėčiau iš tos tragi¬ 
komedijos kaip nors išsipainioti tyras ir nesuteptas šmeižimu, 
būk esmi „papirktas pardavikas“... Brrr! Baugu man!... 

Vokiečiai aplupo Lietuvą, bet su jais galima tartisi, bičių- 
liuotisi. Rusai sustabdė mūsų kultūrą 40 metams, bet su jais irgi 
galima „ačiū tarpininkams“ bičiuliuotisi... Tik su vienais Len¬ 
kais, katrie (duokim) taip pat, kaip Vokiečiai, kaip Rusai, prieš 
mus prasikalto, nusidėjo, nebegalima suvis tartisi, net ir kalbėti!.. 

Žmonės, šviesuoliai, atsigaivinkit, pratrinkit akis, išliuosuo- 
kitJjiintį, — ką darote?! 

Ar tokią jūsų su Lenkais politiką galima pavadinti gudria? 
jeigu ne turit išmanymo, kas tai yra politika, tai liaukitės po- 
Ifitikavę. Sėdėkit sau kaip sėdėjot bankuose ar kur kitur, bet 
anaiptol nedryskit politikuoti tautos vardan, nes jūs tautos ver¬ 
tybę stačiai pažeminat! Politika tai sunkus mokslas, tai gyve¬ 
nimo strategija. Politikos tikslas iškovoti tautai be kraujo pra¬ 
liejimo geresnes gyvenimo sąlygas. Kova tai ultima ratio — 
ultima necessitas. Su priešu reikia mokėti kalbėti, reikia jį 
mandagumu nuveikti. Kam-gi mes kenkiam taip boikotuodami 
Lenkus? Tik sau, niekam kitam. Atstūmėm nuo savęs net ir 
tuos Lietuvius, kurie turi didelę įtekmę Lenkijoje ir Lietuvai la¬ 
bai daug gero daro... Tai apjakimas ir daugiau nieko... Su tokia 
„diplomacija“ tik į Balbieriškiu miestelį važiuoti ir su žydeliu 
politikuoti... Paryžiuje atstovauti ją gėda!... 

Bendras reikalas stumia šiandien Lietuvius susibičiuliuoti 
su Lenkija. Žinoma, aš kalbu vien tik apie politišką bičiulystę. 
I protą kalbu, ne j sentimentą. Apsvarstykim tik vieną svarbų 
dalyką: jeigu Lenkija bus silpna, *ai Lietuva vos gyvuos; 
jeigu Lenkija bus pavojuje, tai Lietuvos suvis nebus! Nes 
Lenkija šiandien (gal ir nežinodama) atstovauja visų mažų pa¬ 
vergtų tautų nepriklausomybės tikslą. Jeigu Lenkija kovą pra¬ 
laimės, koks mums gali būti džiaugsmas? Juk tada Vokietija 
laimės! O Vokietijos laimė — tai Lietuvos mirtis. Kas-gi tada 
Lietuvą apgins? Koalicija atsiųs 13-tą misiją „ištirti dalykų sto- 
vj“, t. y. apskelbti Lietuvos mirtj... 

Aš anaiptol ne manau būti Lenkų, Lenkijos apginėju*arba 
garbintoju. Aš labai gerai žinau, kas iš tarpo Lenkų aršiausiu 
buvo ir yra Lietuvos priešu. Apie Lenkų „en-dekų“ šunybę tiek 
jau prikalbėta, kad aš savo dvylekio nei ne manau pridėti. Vie¬ 
nok reikia žinoti, kad žymi Lenkų dalis pritaria mums, Lietu¬ 
viams; ji narsiai ir laimingai kovoja su „en-dekų“ galybe. Su 
Lenkijos demokratais mes galim rimtai tartisi. Jų atstovu y-a 
pats Pilsudskis, Lenkijos Viršininkas. Jo padėjimas baisiai sun¬ 
kus. Jau senai būtų galima su juomi susitarti, kad mūsų politi¬ 
kai ne būtų suteikę Lenkų „en-dekams“ argumentų „tontra“. 
Mūsų grynai lietuviški „en-dekai“, kovodami prieš Lenkiją, sta¬ 
čiai stumia nuo savęs geriausios valios Lenkus ir Atokiu būdu 
tik palengvina darbą Lenkų „en-dekams“ prieš Lietuvą!.. 

Taip ilgiau negali būti. 

Reikia atvirai pasakyti: ar su Lenkija, ar prieš Lenkiją? 

Jau gana tos tragikomedijos! 

Jeigu Lietuvos laikinė valdžia ne norės tartisi su geros va¬ 
lios Lenkų atstovais, tada bus jau gyvas ženklas, kad Lietuva 
Lenkijos priešas! 

Tada jau išties prisiartins valanda: „būti ar žūti“... 

Lietuvos šviesuoliai praloš, o tauta turės užmokėti gal ir 
naujos vergijos skausmais ir kančiomis!.. 

Liūdna, labai liūdna... 



— 15 »- 





d- 


VII. 

Kas daryti? 


• Taip užklaustas ramiai atsakau: nėra mums šiandien kito¬ 
kio išėjimo, taip tik tartisi, dėtisi su Lenkija! Būtinai reikia iš¬ 
sižadėti ant:—lenkiškos politikos, jeigu norim, kad Lenkai liautų- 
sF-kovoti su nepriklausomos Lietuvos idėja, kad jie galų—gale 
^ūsų būvio fundamento ne pakastų... 

Susitarimas, susidėjimas su Lenkija tai anaiptol nei joks 
Lietuvos pavergimas; tai tik federacija bendram apsigynimo tik¬ 
slui ateityje. Vilniaus problema — kaipo Lietuvos sostinės — tik 
federacijos būdu tegali būti išrišta. Kitaip Lenkai niekados Vil- 
/•itiiis neataduos, o jeigu Koalicija Vilnių mums ir pripažintų, 
taL Vien tik plebiscito sąlygomis; mes-gi jau šiandien galime 
Numanyti, kad plebiscitas bus tik Lenkams laimė!.. Jeigu ir atsi¬ 
ektų stebuklas, kad Vilnius mums kokiu nors būdu (kovos) 
rėktų, tai vis tiek ateityje, ne susitarę su Lenkais, priversti būtu¬ 
mėm taip baisiai su jų „irridcnta“ kovoti, jog išties mūsų 
viešpatybė staiga atsirastų didžiausiame pavojuje; o Vokiečiai ar 
.Rusai tai išnaudotų savo labui, savo tikslui... Ne tas, ne toks 
„išganymo keliais“. 

,Sveiku politikos protu daugiau galima atsiekti, negu įsi¬ 
karščiavimu. Šaltai svarstant dalyką mes patįs privalom suruošti 
medžiagą nepriklausomos Lietuvos statymui, nes ji pati nepasi¬ 
statysi Kur-gi toji medžiaga? Po šimts pypkių! Silpna mūsų in¬ 
teligentija tai nei joks Lietuvos valstybės Vilniuje pamatas, nes 
tam mieste Lenkų šviesuoliai stipresni. Ar galima juos nugalėti 
tęrroru? Anaiptol! Pati logika liepia mums pirmiausia pritraukti 
prie mūsų idėjos Lietuvius su „lenkiška kultūra“. Mes-gi juos 
atstūmėm ir varyte varom Lenkų „en-dekų“ kuopon. Stačiai juo¬ 
kai! Ne norim polonizuotisi, bet savo neapykantos taktika polo¬ 
nizaciją platinami Kada-gi mes susiprasim? Juo aršiau mes ne- 
apkęsim Lenkų, tuo labiau platinsis Lietuvoje polonizacija, nes 
tokia jau šio krašto „paslaptis“... Už tai Lenkai ir taip nori su 
mumis kovoti, nes toji kova tai jų laimė... Lenkai išnaudodami 
mūsų neapykantą moka sužadinti mūsų liaudyje suvis kitokius 
„troškimus“, negu mes svajojam.—Pralošim Vilnių, jeigu nemo- 


kėsim su Lenkais susitarti, susiderėti. Sakau jums, mano drau 
gai, Lietuvos šviesuoliai: prološim Vilnių!.. 

Žinoma, jeigu jums Vokietija ar Rusija malonesnės, taikin-. 
kitės, dėkitės su jomis, eikit išvien su jomis „naikinti Lenkiją“. 
Post factum dasižinosit, kad jūsų „draugai“, Lenkijos apgalėto- 
jai, tarp savęs pasidalino mūsų tėvynę, Lietuvą! Aš anaiptol ne¬ 
maldauju jūs, kad tik man pritartumėt. Jeigu žinot geresnį, ne¬ 
gu mano, išėjimo taką, meldžiu, eikit sau sveiki. 

Tik atminkit mano žodžius: ant Lenkijos idėjos griuvėsių t 
niekados Lietuva ne viešpataus. Ne bus Lenkijos, ne bus ir Lie¬ 
tuvos.—Nenorėsit būti Lenkijos draugais, būsit Vokietijos ar Ru¬ 
sijos vergais. Anglija? Oi, vyručiai, apsiviliosit. — Anglija ne 
V. Dievas; ji stebuklo nepadarys, jeigu kovoje su Rusais ar Vo¬ 
kiečiais ne turės ant ko pasiremti.—Bet Anglija geidžia ramiai 
gyventi su Vokietija ir Lietuvos taip jau labai nesigailės... 


Užbaiga. 


Manykit sau, ką norit, kaip norit, mieli mano draugai, Lie¬ 
tuvos šviesuoliai, apie mane, apie mano asmens vertybę. Man 
"vis tiek pat. Aš tik mano sąžinės priedermę pildau, ka* man 
ateityj vtenas iš tarpo Lietuvių nepasakytų rūsčiai: „juk žbcj?i? 
ko tylėjai?*... Šitas mano raštas tai historijos dokumentafe. — 
Nepasiteisinsitl Veltui svajojat.. Dėlei neapykantos prieš Lępkus 
žudyti Lietuvą?! Ne, tai proto sumišimas! Nei vienas nei vienos 
Europos tautos politikas nepateisins jūs... Nepateisins jūs net 
ir Lenkijos priešas iš grynai politiško atžvilgio... Aš ir—gi su 
Lenkais kovoju, bet su tais, kurie šiandien ir Lenkiją norf pra¬ 
žudyti savo junkerišku nacijonalizmu, imperijalizmu ir milita- 
rizmu.—Jūs jau nemokinsit mane, kaip aš privalau Lietuvai tar¬ 
nauti.—Atminkit, kad ir mūsų tėvynėje gyvena ir dirba .viduri¬ 
nis priešas“. Kovokit su nacjonalizmo pasiutimu, bet ne dryskit 
užgauti Lenkijos garbės jausmų! Politikoje reikia būti „dželtme- 
nu“, o ne kukučiu.—Tautų tolerancija tai bendras geriausių Eu¬ 
ropos vyrų tikslas... Gana 

